

 **ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่ง**

 **ในระดับที่สูงขึ้นสำหรับตำแหน่งผู้บริหาร**

**เรื่อง รายชื่อผู้มีคุณสมบัติครบถ้วนตามหลักเกณฑ์ และผู้มีสิทธิเข้ารับการคัดเลือกในตำแหน่งผู้อำนวยการกองคลัง (นักบริหารงานการคลัง 7)**

----------------------------------------------------------------

 ตามที่ คณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบลห้วยยาง ได้ประกาศรับสมัครคัดเลือก ตำแหน่ง ผู้อำนวยการกองคลัง (นักบริหารงานการคลัง 7) ตามประกาศคณะกรรมการคัดเลือกฯ ลงวันที่ 24 เดือนเมษายน พ.ศ. 2558 นั้น

 บัดนี้ สิ้นสุดระยะเวลาการรับสมัครคัดเลือกดังกล่าวแล้ว ปรากฏว่ามีผู้สมัครที่มีคุณสมบัติครบถ้วนตามหลักเกณฑ์ฯ และมีสิทธิเข้ารับการคัดเลือกในตำแหน่ง ผู้อำนวยการกองคลัง (นักบริหารงาน การคลัง) จำนวน 1 ราย ดังนี้

1. นางสาวมณฑกานต์ หวังถนอม ตำแหน่ง หัวหน้าส่วนการคลัง (นักบริหารงานการคลัง 6)

เลขที่ตำแหน่ง 04-0103-001 อัตราเงินเดือน 21,620.- บาท (เงินเดือน ณ วันที่ 1 ตุลาคม พ.ศ. 2557) คุณวุฒิปริญญาโท สาขาบริหารธุรกิจมหาบัณฑิต (การบัญชี) ดำรงตำแหน่งในระดับปัจจุบัน ตั้งแต่วันที่ 1 เดือนเมษายน พ.ศ. 2553 สังกัดองค์การบริหารส่วนตำบลห้วยยาง อำเภอทับสะแก จังหวัดประจวบคีรีขันธ์

 ให้ผู้สมัครที่มีคุณสมบัติครบถ้วนตามหลักเกณฑ์ฯ ข้างต้น เข้ารับการคัดเลือกโดยวิธีการสอบสัมภาษณ์ และพิจารณาคุณสมบัติ ในวันเสาร์ที่ 13 เดือน มิถุนายน พ.ศ. 2558 ตั้งแต่เวลา 10.30 น. เป็นต้นไป ณ ห้องประชุมสำนักงานส่งเสริมการปกครองท้องถิ่นจังหวัดประจวบคีรีขันธ์ ศาลากลางจังหวัดประจวบคีรีขันธ์ โดยให้ผู้สมัครที่มีสิทธิเข้ารับการคัดเลือกมารายงานภายในเวลา 10.30 - 11.00 น. มิฉะนั้นจะถือว่าสละสิทธิ์ไม่เข้ารับการคัดเลือก สำหรับการแต่งกายชุดเครื่องแบบสีกากีคอพับแขนยาว และห้ามนำเครื่องมือสื่อสารทุกชนิดติดตัวขณะเข้ารับการสัมภาษณ์แสดงวิสัยทัศน์และเสนอผลงาน

 จึงประกาศมาเพื่อทราบโดยทั่วกัน

 ประกาศ ณ วันที่ 8 เดือน มิถุนายน พ.ศ. 2558

ขอแสดงความนับถือ

(นายวิฑูร พ่วงทิพากร)

ผู้ทรงคุณวุฒิใน ก.อบต.ประจวบคีรีขันธ์

ประธานกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น

สำหรับตำแหน่งผู้บริหารขององค์การบริหารส่วนตำบลห้วยยาง